el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el en el el el el el el el fr el zh el zh el zh el en el en el en el en el en el en el en el en el en el en el en el nb el el el en el el el el el en el en
Ελένη Αρτυματά και Μίλαν Τραΐκοβιτς οι δύο αθλητές που ολοκληρώνουν τις συμμετοχές της Κυπριακής Ολυμπιακής ομάδας | Goal News Cy
ΑΛΛΑ ΣΠΟΡΟΛΥΜΠΙΑΚΟΙ ΑΓΩΝΕΣΕλένη Αρτυματά και Μίλαν Τραΐκοβιτς οι δύο αθλητές που ολοκληρώνουν τις συμμετοχές...
Δύο συμμετοχές αθλητών της Κυπριακής Ολυμπιακής ομάδας περιλαμβάνει το πρόγραμμα της Τρίτης 3 Αυγούστου, με τις οποίες συμπληρώνονται οι κυπριακές παρουσίες στους 32ους Θερινούς Ολυμπιακούς Αγώνες. H Ελένη Αρτυματά στα 400μ. και ο Μίλαν Τραΐκοβιτς στα 110μ. Εμπόδια, ρίχνονται στη μάχη των προκριματικών με στόχο την πρόκριση στους ημιτελικούς της επόμενης μέρας (προκρίνονται 24 αθλητές).
Η Ελένη Αρτυματά αγωνίζεται στις 04.25 τα ξημερώματα ώρα Κύπρου, στο πρωινό πρόγραμμα στο Ολυμπιακό Στάδιο του Τόκυο. Θα συμμετάσχει στην 6η και τελευταία προκριματική σειρά στον 9ο διάδρομο. Στο αγώνισμα συμμετέχουν 46 αθλήτριες και στα ημιτελικά προκρίνονται οι τρεις πρώτες από κάθε σειρά και οι έξι καλύτεροι χρόνοι που θα σημειωθούν από τις υπόλοιπες αθλήτριες σε όλες τις σειρές.
Τη φετινή χρονιά, η Αρτυματά έχει σημειώσει την 5η καλύτερη επίδοση από τις συμμετέχουσες στη σειρά της (51.79), ενώ και σε ότι αφορά την ατομική της επίδοση 51.14, που είναι το παγκύπριο ρεκόρ από το 2018, είναι επίσης η 5η σε σχέση με τις ατομικές επιδόσεις των υπολοίπων αθλητριών στη σειρά. Στο σύνολο των 46 αθλητριών, η κύπρια πρωταθλήτρια κατέχει την 29η θέση σε ότι αφορά τις επιδόσεις της φετινής χρονιάς.
Η Ελένη Αρτυματά συμμετέχει για 4η φορά σε Ολυμπιακούς Αγώνες. Οι τρεις προηγούμενες παρουσίες αφορούσαν στα 200μ. και για πρώτη φορά φέτος θα συμμετάσχει στα 400μ. Στο «Πεκίνο 2008» κατέλαβε την 30η θέση, στο «Λονδίνο 2012» την 17η, και στο «Ρίο 2016» την 39η.
Ο Μίλαν Τραΐκοβιτς θα αγωνιστεί στις 13.18 ώρα Κύπρου, στο βραδινό πρόγραμμα στο Ολυμπιακό Στάδιο του Τόκυο. Θα λάβει μέρος στην 2η προκριματική σειρά, στον 2ο διάδρομο. Στο αγώνισμα συμμετέχουν 42 αθλητές που θα τρέξουν σε πέντε προκριματικές σειρές. Στα ημιτελικά προκρίνονται οι τέσσερις πρώτοι από κάθε σειρά και οι τέσσερις καλύτεροι χρόνοι που θα σημειώσουν όλοι οι υπόλοιποι αθλητές σε όλες τις σειρές.
Το φετινό 13.82 που έχει ο Μίλαν ασφαλώς και δεν αντιπροσωπεύει τις πραγματικές του δυνατότητες, και στη σειρά του είναι ο χειρότερος χρόνος από το σύνολο των συμμετεχόντων. Το δικό του παγκύπριο ρεκόρ 13.25 (από το 2017), είναι η 4η καλύτερη ατομική επίδοση από όσους συμμετέχουν στη σειρά του. Στο σύνολο των 42 αθλητών ο Μίλαν Τραΐκοβιτς κατέχει την 38η φετινή επίδοση, και την 24η ατομική επίδοση.
Ο Τραΐκοβιτς συμμετέχει για 2η συνεχόμενη φορά σε Ολυμπιακούς αγώνες. Είχε προηγηθεί η εκπληκτική του εμφάνιση στο «Ρίο 2016» πριν από πέντε χρόνια, όταν έφτασε μέχρι τον τελικό του αγωνίσματος, καταλαμβάνοντας τελικά την 7η θέση.
Η εκκρεμότητα με Μάριου Γεωργίου (1ος επιλαχών)
Υπενθυμίζεται επίσης, ότι αύριο διεξάγεται ο τελικός στο Μονόζυγο στη Γυμναστική. O Μάριος Γεωργίου που ήταν 9ος στον προκριματικό, είναι πρώτος επιλαχών για τη συμμετοχή του στον τελικό. Ο κύπριος γυμναστής θα είναι μαζί με τους οκτώ που θα αγωνιστούν στον τελικό μέχρι και την τελική προθέρμανση και μέχρι να τους ανακοινωθεί να προσέλθουν για να αρχίσει ο αγώνας. Σε περίπτωση που για οποιοδήποτε λόγο κάποιος από τους οκτώ, δεν μπει να αγωνιστεί θα αντικατασταθεί από τον Μάριο Γεωργίου. Το Μονόζυγο είναι προγραμματισμένο να αρχίσει στις 18.39 (12.39 ώρα Κύπρου).